יעקב רכטר

יעקב רכטר (14 ביוני 1924 – 26 בפברואר 2001) היה אדריכל ישראלי, חתן פרס ישראל לאדריכלות לשנת ה'תשל"ב (1972).

חייו
רכטר נולד בתל אביב, בנם של פולה והאדריכל זאב רכטר. הוא גדל בבית ספוג ברוח תרבותית, היות שבית אביו שימש כמרכז תרבותי בתל אביב.

רכטר למד אדריכלות בטכניון בחיפה. ב-1952 הצטרף למשרד האדריכלים של אביו, אליו הצטרפו גם גיסיו משה זרחי ומיכה פרי. באמצע שנות ה-70 נפרדו דרכיהם של הגיסים ורכטר פעל מחברה משלו. ב-1995, הצטרף אליו בנו האדריכל אמנון רכטר, הממשיך את פעילות המשרד מאז מות אביו.

רכטר היה נשוי פעמיים. אשתו הראשונה הייתה שרה שפיר ולהם נולדו המאיירת מיכל לויט והמוזיקאי והמלחין יוני רכטר. לאחר גירושיו נישא לשחקנית חנה מרון, לה היה נשוי עד מותו. מנישואיו למרון נולדו האדריכל אמנון רכטר, הפילוסופית ד"ר עפרה רכטר והשחקנית דפנה רכטר.

רכטר נפטר ב-26 בפברואר 2001, בגיל 76, מסרטן ונקבר בבית הקברות של קיבוץ שפיים.

לאחר מותו הוחלט להרחיב את הפרס לאדריכלות על שם זאב רכטר, שהוענק משנות ה-60 על ידי איגוד האדריכלים. במאה ה-21, פרס רכטר הוא פרס ממלכתי על שמם של זאב ויעקב רכטר, המוענק על ידי משרד החינוך.

פרסים
פרס רוקח על פרויקט "גן יעקב", 1965.
פרס ישראל לאדריכלות על תכנון בית ההבראה של "מבטחים" בזכרון יעקב, 1972.
פרס אריה אלחנני על שילוב אמנות בבנייה, 1983.

מבנים בולטים
שמאל|ממוזער|210px|מלון "הולידיי אין" על חוף אשקלון
שמאל|ממוזער|210px|חזיתו הדרומית של מלון הילטון תל אביב, 10/06
שמאל|ממוזער|210px|היכל המשפט בשדרות שאול המלך, תל אביב
שמאל|ממוזער|200px|פרט חדירת אור יום לאולם זיכרון ביד לבנים, הרצליה
מבני ציבור, מסחר ומשרדים:
היכל התרבות, תל אביב, (במשרד זאב רכטר בשיתוף דב כרמי), 1957
ביתן הלנה רובינשטיין לאמנות בת זמננו, תל אביב (במשרד זאב רכטר בשיתוף דב כרמי), 1952-1959
מרכז רכטר ועיריית אילת, 1967-1958
קולנוע אורות, באר שבע, 1960.
ביתן למכירת פרחים, שדרות חן, תל אביב, 1964
היכל המשפט, תל אביב, בשיתוף ובמשרד זאב רכטר, 1965
מוזיאון הרצליה לאמנות ובית יד לבנים, 1975
כיכר נמיר (אתרים), 1976
בניין כלל, תל אביב, 1976
ספרייה מרכזית בקמפוס הר הצופים, האוניברסיטה העברית בירושלים, 1981
קניון לב אשדוד, רובע ה' באשדוד, 1993 (נהרס)
המשכן לאמנויות הבמה - בניין האופרה הישראלית החדשה, שדרות שאול המלך, תל אביב, 1994
 התיאטרון הקאמרי בתל אביב (פותח והושלם בידי אמנון רכטר)
אנדרטה לחללי צד"ל, לבנון, 1999 (נהרסה)

בתים פרטיים:
בית בבלי, הרצליה, 1957
בית הפסל אהרון כהנא, רמת גן, 1957.
 בית רכטר, נוף ים, 1958–1966.
 וילה ואנה, נוף ים
 בית שגריר קובה (ריקרדו סוביראנה), הרצליה פיתוח
 בית ארנון, הרצליה פיתוח
 בית קליימן, הרצליה פיתוח
 בית כוגן, תל אביב
 בית פרידלנדר, ירושלים

בתי מלון:
השרון, הרצליה פיתוח, 1961
הילטון, תל אביב, 1965
דן פנורמה תל אביב (במקור לרום תל אביב), 1971.
הילטון (מלון קראון פלזה ירושלים), 1974
שרתון, תל אביב, 1974
דן פנורמה תל אביב, 1978
קרלטון, תל אביב, 1980
המלך שלמה, ירושלים, 1981
לרום (ענבל), ירושלים, 1983.
הולידיי אין, אשקלון, 1998.

בתי הבראה:
בית הבראה ע"ש שפרינצק, נצרת, 1961.
בית החלמה ע"ש יוסף בוסל (בית בוסל), צפת, 1962.
בית ההבראה של "מבטחים" בזכרון יעקב, 1968.

בתי חולים ומרפאות:
מרפאה מרכזית של קופת חולים, רמת גן, 1970
בית החולים קפלן, רחובות, 1973
שיקום והרחבת בית החולים הדסה הר הצופים, ירושלים, 1979
בית החולים כרמל, חיפה, 1976

מגורים ותכנון עירוני:
גן יעקב, תל אביב, 1965
בית לוננפלד-קונין (מעונות מרצים וחוקרים בכירים) במכון ויצמן למדע, רחובות, 1966
פיתוח חוף תל אביב (הטיילת), תל אביב, 1970-1985
שכונת מגורים "מרום נווה", רמת גן, 1981-1997
תב"ע כפר ורדים, 1982
"גולדה על הפארק", תל אביב, 1994

שונות
אנדרטה לזכר חללי צד"ל במרג' עיון (בשיתוף אמנון רכטר), 2000 (נהרסה באותה שנה)

 ראו גם 
 ערכים על מבנים ואתרים שתכנן יעקב רכטר

לקריאה נוספת
אסנת רכטר (עורכת): יעקב רכטר, אדריכל, הוצאת הקיבוץ המאוחד ומוזיאון הרצליה לאמנות, 2003

קישורים חיצוניים




 כמה הרהורים על 50 שנות אדריכלות בישראל, באתר מט"ח


 מיכאל יעקובסון, סיבוב בשתי מרפאות קופת חולים ברמת גן בתכנון זאב ויעקב רכטר, בבלוג "חלון אחורי", 14 באוקטובר 2020


 מיכאל יעקובסון: סיבוב בקולנוע אורות בבאר שבע, באתר 'חלון אחורי', 7 בדצמבר 2022
 מיכאל יעקובסון: סיבוב בקונסרבטוריון בבאר שבע בתכנון יעקב רכטר, באתר 'חלון אחורי', 15 בפברואר 2024
 מיכאל יעקובסון: סיבוב במעלות אלרם שבשכונת ארמון הנציב בתכנון יעקב רכטר, באתר 'חלון אחורי', 6 באוקטובר 2024

הערות שוליים

קטגוריה:אנשי היישוב ילידי הארץ
קטגוריה:אדריכלים ישראלים
קטגוריה:זוכי פרס ישראל לאדריכלות
קטגוריה:זוכי פרס ישראל לשנת 1972
קטגוריה:תל אביב-יפו: אישים
יעקב
קטגוריה:זוכי פרס רוקח
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראלים שנפטרו מסרטן
קטגוריה:אישים הקבורים בשפיים
קטגוריה:ישראלים שנולדו ב-1924
קטגוריה:ישראלים שנפטרו ב-2001